**INSTITUT ZA ETNOLOGIJU I FOLKLORISTIKU**

**Šubićeva 42, 10 000 Zagreb**

**E-mail:** **institut@ief.hr**

Na temelju suglasnosti Ministarstva znanosti i obrazovanja od 10. studenog 2023. godine (klasa: 640-02/23-04/00209, urbroj: 533-03-23-0002) kao i suglasnosti od 15. studenog 2023. godine (klasa: 640-02/23-04/00210, urbroj: 533-03-23-0002) te Odluka Znanstvenog vijeća Instituta za etnologiju i folkloristiku *(dalje u tekstu: Institut)* od 28. studenog 2023. godine (urbroj: 3-02/11-23-02) i od 29. studenog 2023. godine (urbroj: 3-02/13-23-02), a u skladu s člankom 40. stavkom 2. Zakona o visokom obrazovanju i znanstvenoj djelatnosti ("Narodne novine", br. 119/2022 – *dalje u tekstu: Zakon*) i člankom 48. stavkom 2. Statuta, Institut raspisuje

## NATJEČAJ

## a) za preustroj i popunu upražnjenih i sistematiziranih radnih mjesta:

1. znanstveno radno mjesto **viši znanstveni suradnik** u znanstvenom području humanističkih znanosti, polje etnologija i antropologija, uža specijalnost: književnoantropološki i psihoanalitički aspekti usmene – 1 izvršitelj/ica na neodređeno vrijeme;

2. znanstveno radno mjesto **viši znanstveni suradnik** u znanstvenom području humanističkih znanosti, polje etnologija i antropologija, uža specijalnost: plesna istraživanja (etnokoreologija) i antropologija zdravlja – 1 izvršitelj/ica na neodređeno vrijeme;

3. znanstveno radno mjesto **znanstveni savjetnik u trajnom izboru** u znanstvenom području humanističkih znanosti, polje etnologija i antropologija, uža specijalnost: urbana antropologija, antropologija budućnosti, antropologija prostora – 1 izvršitelj/ica na neodređeno vrijeme;

b) za popunu novootvorenog radnog mjesta:

4. suradničko radno mjesto **viši asistent** u znanstvenom području humanističkih znanosti, na projektu DARIAH-ERIC konzorcija – uža specijalnost: digitalna humanistika - 1 izvršitelj/ica na određeno vrijeme u trajanju najdulje četiri godine.

Osim općih uvjeta za zasnivanje radnog odnosa pristupnici trebaju ispunjavati i uvjete propisane natječajem za pojedino radno mjesto.

**Uvjeti za pristupnike na radna mjesta pod točkom 1.-3.** - uvjeti propisani odredbama članka 39. stavaka 1. i 3. Zakona, odredbama Pravilnika o uvjetima za izbor u znanstvena zvanja („Narodne novine“, br.28/2017, 72/2019, 21/2021 i 111/2022) vezano uz članak 119. stavak 6. Zakona te odredbama Pravilnika o dodatnim uvjetima za izbor na znanstvena radna mjesta Instituta za etnologiju i folkloristiku (dostupan na poveznici <https://www.ief.hr/wp-content/uploads/2019/01/PRAVILNIK-O-DODATNIM-UVJETIMA-ZA-IZBOR-NA-ZNANSTVENA-RADNA-MJESTA.pdf>)

Uz pisanu prijavu pristupnici na radna mjesta pod točkama 1.-3. moraju priložiti:

- životopis s opisom dosadašnjeg rada,

- bibliografiju znanstvenih i stručnih radova,

- opis znanstvene i stručne djelatnosti,

- dokaze o ispunjavanju kriterija koji su propisani Pravilnikom o uvjetima za izbor u znanstvena zvanja za radno mjesto iz natječaja (Odluku nadležnog matičnog odbora o izboru u posljednje znanstveno zvanje i radove u pdf-u objavljene nakon izbora u posljednje znanstveno zvanje) – *ukoliko* *pristupnik ima Odluku o izboru u znanstveno zvanje koje je odgovarajuće radnom mjestu na koje se provodi izbor, prilaže samo navedenu Odluku*,

- ispunjeni Obrazac – „dodatni uvjeti za izbor na znanstvena radna mjesta“ (dostupan na poveznici <https://www.ief.hr/o-institutu/opci-akti/>).

**Uvjeti za pristupnike na radno mjesto pod točkom 4.** - uvjeti propisani odredbama članka 39. stavka 7. Zakona - akademski stupanj doktora znanosti u području humanističkih znanosti, polja etnologije i antropologije/filologije/znanosti o umjetnosti.

Uz pisanu prijavu pristupnici na radno mjesto pod točkom 4. moraju priložiti:

- životopis s opisom dosadašnjeg rada,

- dokaz o stečenom akademskom stupnju doktora znanosti i

- bibliografiju znanstvenih i stručnih radova.

Na temelju čl. 13. Zakona o ravnopravnosti spolova na oglas se mogu javiti osobe oba spola.

Pristupnici koji se pozivaju na pravo prednosti prilikom zapošljavanja sukladno:

1) čl. 102. Zakona o hrvatskim braniteljima iz Domovinskog rata i članovima njihovih obitelji,

2) čl. 9. Zakona o profesionalnoj rehabilitaciji i zapošljavanju osoba s invaliditetom,

3) čl. 47 Zakona o civilnim stradalnicima iz Domovinskog rata,

uz pisanu prijavu na natječaj i dokaze o ispunjavanju uvjeta, dužni su priložiti i sve potrebne dokaze prema navedenim Zakonima. Popis dokaza za kandidate koji se pozivaju na pravo prednosti sukladno Zakonima navedenim pod 1) i 3) dostupan je na poveznici na internetskoj stranici Ministarstva hrvatskih branitelja: <https://branitelji.gov.hr/zaposljavanje-843/843>

**Rok za podnošenje prijava na natječaj:** 30 dana od njegove objave u „Narodnim novinama“, mrežnim stranicama Hrvatskog zavoda za zapošljavanje, na mrežnim stranicama Instituta te na službenom internetskom portalu za radna mjesta Europskoga istraživačkog prostora.

Prijave na natječaj i dokazi o ispunjavanju kriterija podnose se isključivo u elektroničkom obliku, u objedinjenome dokumentu u PDF obliku na e-adresu: **institut@ief.hr** s obaveznom naznakom u predmetu poruke „Za natječaj“ (uz navođenje radnoga mjesta na koje se prijava odnosi)**.**

Nepotpune i nepravodobne prijave neće se razmatrati.

O rezultatima izbora kandidati će biti obaviješteni u roku od 8 dana od donošenja odluke o izboru.

Natječaj se provodi sukladno odredbama Pravilnika o raspisivanju i provedbi javnih natječaja koji je dostupan na poveznici <https://www.ief.hr/wp-content/uploads/2019/12/Pravilnik-o-raspisivanju-i-provedbi-javnih-natjecaja-IEF.pdf>.

Institut za etnologiju i folkloristiku